CELEX: 31983R1680
Language: el
Date: 1983-06-21 00:00:00
Title: Κανονισμός (ΕΟΚ) αριθ. 1680/83 του Συμβουλίου της 21ης Ιουνίου 1983 για την τροποποίηση του κανονισμού (ΕΟΚ) αριθ. 1040/82 περί της προμήθειας λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς

Avis juridique important

|

31983R1680

Κανονισμός (ΕΟΚ) αριθ. 1680/83 του Συμβουλίου της 21ης Ιουνίου 1983 για την τροποποίηση του κανονισμού (ΕΟΚ) αριθ. 1040/82 περί της προμήθειας λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς  

Επίσημη Εφημερίδα αριθ. L 165 της 24/06/1983 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1680/83 ΤΟΥ ΣΥΜΒΟΥΛΙΟΥ  της 21ης Ιουνίου 1983  για την τροποποίηση του κανονισμού (ΕΟΚ) αριθ. 1040/82 περί της προμήθειας λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1039/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (1), όπως τροποποιήθηκε από τον κανονισμό (ΕΟΚ) αριθ. 1679/83 (2), και ιδίως τα άρθρα 3 και 8,  την πρόταση της Επιτροπής (3),  Εκτιμώντας:  ότι, με τον κανονισμό (ΕΟΚ) αριθ. 1679/83, η συνολική ποσότητα επισιτιστικής βοήθειας υπό μορφή λιπαρών ουσιών γάλακτος για το έτος 1982 μειώθηκε σε 41 762 τόνους·  ότι πρέπει, ως εκ τούτου, να προσαρμοσθεί η συνολική ποσότητα της επισιτιστικής βοήθειας υπό μορφή λιπαρών ουσιών γάλακτος που αναφέρεται στο άρθρο 1 του κανονισμού (ΕΟΚ) αριθ. 1040/82 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1040/82 αντικαθίσταται από το ακόλουθο κείμενο:  «Άρθρο 1  Η παροχή ποσότητας λιπαρών ουσιών γάλακτος που αντιστοιχεί σε 41 762 τόννους βουτυρελαίου, στα πλαίσια του προγράμματος επισιτιστικής βοήθειας του 1982, που προβλέπεται στον κανονισμό (ΕΟΚ) αριθ. 1039/82, καθώς και οι λεπτομέρειες χρηματοδότησης αναφέρονται σε παράρτημα.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 21 Ιουνίου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 120 της 1. 5. 1982, σ. 5.  (2) Βλέπε σ. 4 της παρούσας Επίσημης Εφημερίδας.  (3) ΕΕ αριθ. C 119 της 4. 5. 1983, σ. 7.  (4) ΕΕ αριθ. L 120 της 1. 5. 1982, σ. 7.